sasicodes/solvari-1 huggingface dataset:
பாடல்களைத் தெளிவாகப் பாடுதல் உணர்ச்சி படப்பாடுதல் சொற்களை எடுத்து சில சொற்களைப் படுத்தும் பாடுதல் என்று பாடும் முறைமையினைக் காட்டித் தந்ததோடு ஒரு வட்டக்களரியிலே ஆடும் ஆட்டத்தை படச்சட்ட மேடையில் ஆடும் முறைமையினையும் எமக்கு விளக்கியவர் சிவத்தம்பி அவர்கள்.
மிகுந்த பயிற்சியை எனக்கு அவர்கள் தந்தார்கள்.அவன் நீலன் சிங்கன் மகரற்கண்ணன் குருதிக்கண்ணன் என்று அணியணியாக அரக்கர்களை இராமனுக்கு எதிராக ஏவுகின்றான்.அதற்கு பின்னணியாக அப்போது விரிவுரையாளராக இருந்த பேராசிரியர் சண்முகதாஸ் அவர்கள் கணீரென்று என்று பாடலைப் பாடியவுடன் அந்த இராணவனாக நடித்த நான் அபிநயத்து மெல்ல நடந்து மத்தள ஓசைக்குத் தக்க திரும்பி ஆடி வேகமாக ஆடி மேடையின் வலது கீழ் மேடைக்கு வந்து இரண்டு கைகளையும் தூக்கி படைகளை அனுப்பி வைப்பேன்.
இவ்வண்ணமாக கூத்திலே இல்லாத ஆனால் கூத்தை அடிநாதமாகக் கொண்ட காட்சியமைப்புக்களை மிக அற்புதமாக உருவாக்கினார் பேராசிரியர் சிவத்தம்பி அவர்கள்.
இராவணேசன் நாடகம் இராவணேசனாக நான் நீலன் மகரன் குருதிக்கண்ணன் எல்லாரையும் அனுப்பி இந்திரஜித்தையும் அனுப்பி உறவுகளையும் இழந்து எல்லாரும் போய் விட்டார்கள் இனி யுத்தத்திலே வெல்ல முடியாது என்கின்ற நிலையிலே இராவணன் நிற்கின்றான்.
தோல்வி மேல் தோல்வி பெற்ற இராவணன் வாளினைப் பார்க்கிறான் தன் தோளினைப் பார்க்கிறான் வலிய தன் கைகளைப் பார்க்கிறான் இறுதியில் நாணத்தால் குறுகிச் சிரிக்கிறான் அழுகிறான் கோவிக்கிறான் வெட்கப்படுகின்றான்.
எங்கே சிரியும் அழும் கோபியும் நாணப்படும் இந்த உணர்வுகள் அனைத்தையும் ஒரே நேரத்தில் முகத்திலே கொண்டுவாரும் என்று அவர் கேட்கவும் அவர் கூற்றை உள்வாங்கிக் கொண்டேன்.
நானும் காட்சியைச் செய்தபோது வித்தியானந்தனின் முகமும் சிவத்தம்பியின் முகமும் மலர்ந்ததும் ஒத்திகை முடிய அவர்கள் வந்து பாராட்டியதும் என் வாழ்வில் மறக்க முடியாத கணப்பொழுதுகள்.